CELEX: C2007/140/44
Language: da
Date: 2007-06-23 00:00:00
Title: Sag T-103/07: Sag anlagt den 2. april 2007 — Fratex Indústria e Comércio, Lda. mod KHIM — USA Track & Field (TRACK & FIELD USA)

23.6.2007   
            
            
               DA
            
            
               Den Europæiske Unions Tidende
            
            
               C 140/25
            
         Sag anlagt den 2. april 2007 — Fratex Indústria e Comércio, Lda. mod KHIM — USA Track & Field (TRACK & FIELD USA)
   (Sag T-103/07)
   (2007/C 140/44)
   Stævningen er affattet på portugisisk
   Parter
   
      Sagsøger: Fratex Indústria e Comércio, Lda. (São Paulo, Brasilien) (ved advogado B. Braga da Cruz)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: USA Track & Field, Inc.
   Sagsøgerens påstande
   
               —
            
            
               Afgørelse truffet den 18. januar 2007 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1061/2005-4) annulleres.
            
         
               —
            
            
               Harmoniseringskontoret pålægges følgelig at give afslag på at registrere EF-varemærke nr. 168 088 for varer i klasse 25.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: USA Track & Field, Inc.
   
      Det omhandlede EF-varemærke: Ord- og figurmærket USA TRACK & FIELD
   
      Indehaver af det i indsigelsessagen påberåbte varemærke eller tegn: Fratex Indústria e Comércio, Lda.
   
      Det i indsigelsessagen påberåbte varemærke eller tegn: TRACK & FIELD
   
      Indsigelsesafdelingens afgørelse: Medhold i indsigelsen
   
      Appelkammerets afgørelse: Medhold i den af USA Track & Field, Inc. rejste klage
   
      Søgsmålsgrunde: Sagsøgeren mener, at den anfægtede afgørelse er i strid med bestemmelserne i artikel 8, stk. 1, litra c), i Rådets forordning (EF) nr. 40/94 (1), fordi der henset til de to omhandlede tegns mulige forekomst på markedet samtidigt er risiko for forveksling hos forbrugerne, da ordene TRACK & FIELD indgår i begge. De varer, som er omfattet af de omhandlede varemærker, er nemlig af samme art, og uanset at der ikke i snæver forstand er risiko for forveksling, er der alligevel i henhold til samme forordnings artikel 8, stk. 1, litra b), in fine, en risiko for, at der antages at være en forbindelse til det ældre varemærke.
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).